כלב חשאי

כלב חשאי (באנגלית: T.U.F.F. Puppy) היא סדרת אנימציה אמריקאית שנוצרה על ידי בוץ' הארטמן המשודרת באנגלית בערוץ ניקלודיאון האמריקאי ומדובבת לעברית בערוץ ניקלודיאון הישראלי. פרק הבכורה של העונה הראשונה שודר בתאריך ה-2 באוקטובר 2011 ופרק סיום העונה הראשונה שודר לראשונה בישראל בעולם. פרק פתיחת העונה השנייה שודר בארצות הברית ב-10 בדצמבר 2011.
 
הסדרה מזכירה מאוד את הסדרה המצוירת "קסם של הורים" בעיקר בשל הדמיון בין סגנונות האנימציה וקווי העלילה המקבילים של שתי הסדרות.

עלילה 
ט.א.ף (טורבו אוכפי-חוק פרוותיים) הוא ארגון של סוכנות חשאית, הנלחם בארגון הרשע, א.ב.ד.ו.ן (ארגון בוזזים דורסים ונוקמים) בהנהגת ורמיניוס סנפטרפ, אשר הוא, ופושעים אחרים, רוצים להשתלט על כול העיר פטרופוליס. בראש ט.א.ף, יושב פרעוש בשם המברט דאמברוסקי. ממציא הטכנולוגיה של הארגון הוא פרופסור קזוויק. הסוכנים החשאיים המוצלחים ביותר של הארגון הם דאגלס פאפי וקיטי קאטסוול.

דמויות

סוכני ט.א.ף מוסמכים (הדמויות הטובות) 
 דאגלס "דאדלי" פאפי: כלב מעורב, עליו מבוססת על הסדרה. לפני שגויס למפקדת ט.א.ף עשה את דברי הכלבים הרגילים. לפעמים הוא חולם שהוא הסוכן הטוב ביותר שהיה. כל מה שמעניין את דאדלי בחיים הוא אוכל. באחד מן הפרקים, הופנט על ידי סנפטרפ, מה שגרם לו לפוטר מארגון ט.א.ף. אוהב לשתות מים מן השירותים וללעוס את הישבן.
 קיטי קאטסוול: חתולה, אלופה בקראטה. מאוהבת בשליח המים. קיטי כותבת בלוג, ומעדכנת אותו אחרי כל משימה שלה. בניגוד לדאדלי, שום דבר לא מסיח את דעתה מלהילחם נגד הפשע. קיטי מגלה רשע בקלות, ויש לה אינסטינקטים טובים. בזכותה דאדלי חזר לעבודה לאחר שפוטר. בחלק מהפרקים היא מוצגת כמזכירה.
 פרופ' קזוויק: קזוויק הוא חיה דמיונית מוזרה ושילוב של הרבה חיות שנוצרה לסדרה בשם קזוויק. הגאון במפקדת טאף, יש לו פחד מבנות, הוא מרבה לגמגם כשהוא מדבר ולפעמים אף מתעוות והוא בונה קזוויק-נקבה. כל הטכנולוגיה של מפקדת ט.א.ף נוצרה על ידו, אך לעיתים קרובות, המצאותיו מסוכנות ולעיתים אף מאיימות להשמיד את מפקדת ט.א.ף, סוכני טאף לא מעריכים אותו מספיק. באחד מן הפרקים קזוויק נחטף על ידי סנפטרפ (כדי שיבנה את מפקדת א.ב.ד.ו.ן מחדש) . אימו ואביו רוצים שהוא יהיה רופא. קזוויק אומר לפעמים בטעות שהוא חייזר מיקום מקביל בשם "קזוויקיה", שהושמד כשהוא עבר אל העולם האמיתי, דבר אשר נכון אך אינו רוצה שיגלו זאת.
 המברט "המפקד" דאמברוסקי: פרעוש. מנהל את מפקדת ט.א.ף, כיוון שהוא קטן, יש לו מצלמה שמחוברת אליו, שמקרינה אותו על מסך טלוויזיה. בעבר היה סוכן השטח המהולל ביותר של מפקדת ט.א.ף, יש לו רגל ביונית, הוא שחקן פוקר, וחלומו הוא להיות בגודל אנושי. החפץ שהוא הכי אוהב, זה כדור הכדורת שלו, אומרים באחד הפרקים שיש לו סיפורי אהבה אבל הוא מנסה להסתיר זאת.

חברי א.ב.ד.ו.ן ופושעים אחרים (הדמויות הרעות)
 ורמיניוס סנפטרפ: עכברוש ביבים בורמזי, מנהיג את א.ב.ד.ו.ן. סנפטרפ הוא הפושע המבוקש ביותר בט.א.ף, הוא שונא את לארי, חבר בארגונו, כי לארי כל הזמן מתפרץ לדבריו. הוא בעל אקווריום כרישים, שלשם הוא זורק בכל פרק מחדש את לארי. סנפטרפ מאוהב באימו של דאדלי, וקורא לה פגי פו, ובפרק אחד, הסכים לוותר על הרשע למענה. סנפטרפ הוא שליט היקום בממד שדאדלי יצר בשעון נסיעה בזמן שקזוויק בנה, סנפטרפ אלרגי לגבינה ולכן בכל פעם שהוא אוכל גבינה הוא מתנפח.
הזיקית: זיקית. אינו חבר בא.ב.ד.ו.ן אבל חבר ב"החברה הרעים". לובש חליפה מיוחדת הגורמת לו לשנות צורה, ומשום כך, מכנים אותו "אמן התחפושות". אף משקפיים לא עולים עליו כיוון שעיניו כל הזמן זזות ממקומן. באחד הפרקים, הזיקית חימם את כל פטרופוליס והפך אותה למדבר, דמות הזיקית היא פלגיאט, ונגנבה מפרק 12 בסדרת הבת של "חוש-חש הבלש" "חוש חש והחושחשים". בפרק "פנים אל מול פנים אל מול פנים" בסדרת הבת, החושחשים שחררו מתא הכלא את מפלצת הזיקית, שהתחזה לקולונל שפמצ'יק, מבלי שהם ידעו שזהו מתחזה. ב"כלב חשאי", הזיקית הוא זיקית אמיתית ושונה בהרבה מהזיקית ב"חוש חש והחושחשים".
מוח ציפור: ציפור סולת חסרת מעוף. מוח ציפור אינו חבר באבדון אבל חבר ב"החברה הרעים" . מעשיות הפשע שלו לרוב לא מרושעים. שותפתו לפשע היא ציפי אשר היא יכולה לעוף ומעודדת את מוח ציפור להאמין שהוא יכול לעוף. יש לו "בריונים" עם שמות מוזרים או דברים אחרים שגורמים בלבול כל הזמן.
 לארי: חדף וחבר באבדון. לארי נוהג להתפרץ לדבריו של סנפטרפ, מה שמעצבן את סנפטרפ ולכן בכל הפרקים, סנפטרפ זורק את לארי לאקווריום הכרישים שלו, באחד הפרקים לארי הקים ארגון רשע משלו בשם "חידלון".
 אולי: אופוסום. חבר במפקדת האבדון. אולי הוא הזה שנותן לסנפטרפ רעיונות. כשלסנפטרפ יצאה שן בינה אולי נתן לו קומיקס גנוב, וכך החלה החברות ביניהם.
 פרנסיסקו: קרוקודיל. חבר בארגון האבדון. כשהיה קטן, פרנסיסקו אכל את האוגר של סנפטרפ.
 ציפי: ציפור. העוזרת של מוח ציפור, מנסה לשכנע אותו שיוכל לעוף בעזרת רצון.
 הכלב הרע: כלב פיט בול טרייר וחבר במפקדת האבדון. האחראי על האקווריום של סנפטרפ. שמו לא מופיע בסדרה. לא מופיע בכל הפרקים בהם סנפטרפ ושאר חברי האבדון מופיעים.
 הדוב השטני: דוב גריזלי וחבר במפקדת האבדון. שמו לא מופיע בסדרה. לא מופיע בכל הפרקים בהם סנפטרפ ושאר חברי האבדון מופיעים.
 דג הנסיכה: דג זהב. ממלכת הים שייכת לו, רוצה להשתלט גם על היבשה.
 ג'ק ראביט: ארנב. לשעבר סוכן ט.א.ף הטוב ביותר. גונב ומוכר סוכנים לנבלים, מה שהופך אותו לנבל מרושע.
 דוקטור כלבת ומאדאם קטסטרופה: כלב וחתולה. נבלים אשר דומים באופן מפתיע לדאדלי וקיטי.
 הפרה המשוגעת: פרה. במספר פרקים, מנסה הפרה המשוגעת לברוח מבית הסוהר, ובפרק "אבא-סנאפ", הפרה המשוגעת גונבת מוצרים.
 הג'וק המסריח: מקק. בעל סירחון הרסני, סוכני ט.א.ף הבריחו אותו מהעיר פטרופוליס והוא נשבע לנקום, עוזרו פרסיוול טיפש מאוד.
 קוואקי הברווז: ברווז. היה פעם מנחה בסדרת ילדים.
 הצבי החולק: צבי. עוזרו של קוואקי, בריון.
 סנואופלייק וסלאש: זוג ארנבים. סנואופלייק וסלאש התמודדו בתחרות החלקה על הקרח וכדי לזכות בה, חטפו את המתמודדים הנוספים ובכך גרמו להם להפסיד.
 ריטה: טוסטר שקזוויק בנה. ריטה פיתחה רצון משלה להשתלט על העולם, והפכה לנבלית.
בלופלו: בופלו שמשתמש בבלופים לעבוד על אנשים.
דוברמן: פושע מסוכן. היה שותפו של המפקד בבאולינג.
 קאטי קטסוול: אחותה התאומה של קיטי קאטסוול, מכנה אותה "אחותי התאומה והטובה", בזכותה התחממו היחסים בין דאדלי וקיטי אחרי שעצרו אותה וחיבקו אחד את השני.
קישלון: ילדים שרוצים להיות רעים וגרים בצריף במגרש המיני גולף. הם תמיד לוקחים מהאבדות ומציאות דברים שיכולים להשמיד את העולם שסנפטרפ מאבד. כשהם מפעילים אותם גם הם נמצאים בסכנה ואז ט.א.ף מנטרלים את הדברים ומכניסים אותם לכלא. בפרק אחד נעזרו בבלופלו.

דמויות נוספות
 פגי פאפי: אימו החד-הורית של דאדלי, שלא מרשה לו לעבוד בעבודה מסוכנת בה הוא עלול להיפגע. באחד מהפרקים יצאה לדייט עם סנפטרפ, מנהיג ארגון "א.ב.ד.ו.ן".
 סנטה קלאוס: מחלק המתנות לסוכנים הבכירים כשהם מצילים את העולם.
 וולף ספיצר: זאב אפור, כתב החדשות של פטרופוליס.

פרקים

עונה 1

עונה 2

עונה 3

שיר פתיחה 
בגרסה העברית מבצע את שיר הפתיחה דן קיזלר.

מונחים מהסדרה 
 "פטרופוליס": העיר בה מתרחשת העלילה.
 "ט.א.ף": ארגון הלוחם בפשע.
 "החברה הרעים": שיתוף פעולה שמנוהל על ידי שלושת הפושעים סנפטרפ, הזיקית, ומוח ציפור לאחר פגישתם בפרק "קללתו של המלך הב".
 "א.ב.ד.ו.ן": ארגון רשע, הרוצה להטיל אימה על העולם.
 "טקס פרסי האבדון": טקס שניתן בו כל שנה פרס לנבל המרושע ביותר.
 "לבה-לנד": לונה פארק, בו כל המתקנים עשויים מלבה.
 "הצבי הטעים": המסעדה בה סוכני ט.א.ף אוכלים. תמיד מקבלים שם את אותו פרס כשקונים אוכל: דמות של בעל המקום.
 "בית הספר לרשע": בית הספר לרשע של סנפטרפ. בבית ספר לומדים איך להיות רשעים.
 "בית הכלא": המקום אליו פושעים נכלאים לאחר שט.א.ף עוצרת אותם, בפרקים אחדים גם ט.א.ף נשלחת בכוונה לכלא.

קישורים חיצוניים
 

 

סדרות טלוויזיה אמריקאיות שעלו לשידור בשנות ה-2010
ניקלודיאון: תוכניות וסדרות
סדרות הנפשה אמריקאיות